               EUROPOS KOMISIJA
            Briuselis, 2019 08 02
            COM(2019) 362 final
            2019/0165(NLE)
            Pasiūlymas
            TARYBOS SPRENDIMAS
            dėl Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolo dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai, pasirašymo Europos Sąjungos vardu ir laikino taikymo

               AIŠKINAMASIS MEMORANDUMAS

               1.PASIŪLYMO APLINKYBĖS

               Vykdant Europos kaimynystės politiką (toliau – EKP) EKP šalims partnerėms palaipsniui atveriama galimybė dalyvauti tam tikrose Europos Sąjungos programose ir agentūrų veikloje – tai viena iš daugelio priemonių, skirtų reformoms, modernizavimui ir perėjimui Europos Sąjungos kaimynystėje skatinti. Tai Europos Komisija plačiau apibrėžė 2006 m. gruodžio mėn. Komunikate dėl bendro nusistatymo sudaryti galimybes EKP šalims partnerėms dalyvauti Bendrijos agentūrų veikloje ir Bendrijos programose
                  1
               .

               Taryba pritarė šiam nusistatymui 2007 m. kovo 5 d. išvadose
                  2
               .

               Remdamasi šiuo komunikatu ir 2007 m. kovo 5 d. išvadomis, Taryba 2007 m. birželio 18 d. nurodė Komisijai pradėti derybas su Alžyru, Armėnija, Azerbaidžanu, Egiptu, Gruzija, Izraeliu, Jordanija, Libanu, Moldova, Maroku, Palestinos Administracija, Tunisu ir Ukraina dėl bendrųjų susitarimų, kuriais nustatomi dalyvavimo Bendrijos programose bendrieji principai
                  3
               .

               2007 m. birželio mėn. Europos Vadovų Taryba
                  4
                dar kartą pabrėžė ypač didelę EKP reikšmę ir patvirtino pirmininkaujančios valstybės narės pažangos ataskaitą
                  5
               , pateiktą per 2007 m. birželio 18–19 d. Tarybos posėdį, bei susijusias Tarybos išvadas
                  6
               . Ataskaitoje primenami Tarybos nurodymai derėtis dėl svarbių papildomų protokolų.

               Komisijos ir Sąjungos vyriausiojo įgaliotinio užsienio reikalams ir saugumo politikai bendrame komunikate „Naujas požiūris į kintančią kaimynystę“
                  7
               , kuriam pritarta 2011 m. birželio 20 d. Tarybos išvadomis, dar stipriau pabrėžtas ES ketinimas padėti šalims partnerėms dalyvauti ES programose.

               Iki šiol panašūs protokolai pasirašyti su Alžyru
                  8
               , Armėnija
                  9
               , Azerbaidžanu
                  10
               , Gruzija
                  11
               , Izraeliu
                  12
               , Jordanija
                  13
               , Libanu
                  14
               , Moldova
                  15
                Maroku
                  16
               , Tunisu
                  17
                ir Ukraina
                  18
                ir deramasi dėl protokolo su Egiptu. 2018 m. rugsėjo mėn. ES ir Palestinos Administracijos jungtiniame komitete Palestinos Administracija išreiškė norą pasirašyti bendrojo susitarimo protokolą dėl galimo visapusiško jų dalyvavimo tam tikrose atrinktose ES programose.

               Protokolo tikslas – nustatyti finansines ir technines taisykles, siekiant Palestinos Administracijai sudaryti sąlygas dalyvauti tam tikrose ES programose. Protokolu nustatyta horizontali sistema yra ekonominio, finansinio ir techninio bendradarbiavimo priemonė, kuria Palestinos Administracijai suteikiama galimybė gauti paramą, visų pirma finansinę paramą, kurią pagal Sąjungos programas teikia Sąjunga. Ši sistema taikoma tik toms programoms, kuriose atitinkamais steigiamaisiais teisės aktais numatoma Palestinos Administracijos dalyvavimo galimybė. Todėl Protokolo pasirašymo ir laikino taikymo pagrindu nesuteikiami įvairių krypčių sektorių politikos įgaliojimai, kuriais naudojamasi nustatant tas programas.

               2.TEISINIAI FAKTAI

                  1997 m. vasario 24 d. pasirašytas ir liepos 1 d. įsigaliojo Europos ir Viduržemio jūros regiono laikinosios asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams.

                  2004 m. birželio 17–18 d. Europos Vadovų Taryba pritarė Komisijos pasiūlymams dėl EKP ir patvirtino 2004 m. birželio 14 d. Tarybos išvadas.

                  2007 m. kovo 5 d. Taryba pareiškė paramą 2006 m. gruodžio 4 d. Komisijos komunikate pateiktam bendram ir visuotiniam nusistatymui sudaryti galimybes EKP šalims partnerėms dalyvauti Bendrijos agentūrų veikloje ir Bendrijos programose, atsižvelgiant į jų pasiekimus ir kai tai leidžia teisiniai pagrindai.

               Remdamasi šiuo komunikatu ir 2007 m. kovo 5 d. išvadomis, Taryba 2007 m. birželio 18 d. nurodė Komisijai pradėti derybas su EKP šalimis dėl bendrųjų susitarimų, kuriais nustatomi dalyvavimo Bendrijos programose bendrieji principai
                  19
               .

               Protokolo pasirašymo materialinis teisinis pagrindas yra Sutarties dėl Europos Sąjungos veikimo (SESV) 209 straipsnis. Procedūrinis teisinis pagrindas yra SESV 218 straipsnio 5 ir 7 dalys.

               Protokolas bus pasirašytas su Vakarų Kranto ir Gazos Ruožo Palestinos Administracija, kuri yra ES partnerė įgyvendinant Laikinosios asociacijos susitarimą
                  20
               .

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

                  Netaikoma.

               4.POVEIKIS BIUDŽETUI

               Palestinos Administracija finansiškai prisideda prie Europos Sąjungos bendrojo biudžeto pagal konkrečias programas, kuriose ji dalyvauja.

               Su Palestinos Administracijos dalyvavimu kiekvienoje programoje susijusios konkrečios sąlygos, visų pirma mokėtinas finansinis įnašas, nustatomas Komisijos ir Palestinos Administracijos kompetentingų institucijų susitarimo memorandume pagal atitinkamų programų kriterijus.

               Kiekviename pagal Protokolo 5 straipsnį sudarytame susitarimo memorandume, laikantis 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012, nustatoma, kad finansų kontrolę, auditą ar kitus patikrinimus, įskaitant administracinius tyrimus, vykdys Komisija, Europos kovos su sukčiavimu tarnyba ir Audito Rūmai arba jie bus atliekami jų vardu.

               Parengiamos išsamios finansų kontrolės ir audito, administracinių priemonių, nuobaudų ir išieškojimo nuostatos, kuriomis Komisijai, Europos kovos su sukčiavimu tarnybai ir Audito Rūmams suteikiami įgaliojimai, atitinkantys jų įgaliojimus Sąjungoje įsikūrusių paramos gavėjų arba rangovų atžvilgiu.

               5.KITI ELEMENTAI

               Ne vėliau kaip per trejus metus nuo šio protokolo įsigaliojimo ir po to kas trejus metus Šalys, atsižvelgdamos į Palestinos Administracijos faktinio dalyvavimo Sąjungos programose patirtį, gali peržiūrėti šio protokolo įgyvendinimą.

               Su Palestinos Administracijos dalyvavimu kiekvienoje programoje susijusios konkrečios sąlygos, visų pirma ataskaitų teikimo bei vertinimo procedūros, nustatomos Komisijos ir Palestinos Administracijos kompetentingų institucijų susitarimo memorandume pagal atitinkamų programų kriterijus.

               2019/0165 (NLE)

               Pasiūlymas

               TARYBOS SPRENDIMAS

               dėl Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolo dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai, pasirašymo Europos Sąjungos vardu ir laikino taikymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 209 straipsnį kartu su 218 straipsnio 5 ir 7 dalimis,

               atsižvelgdama į Europos Komisijos pasiūlymą,

               kadangi:

               (1)2007 m. birželio 18 d. Taryba įgaliojo Komisiją derėtis dėl Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolo dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai (toliau – Protokolas), pasirašymo Sąjungos vardu ir laikino taikymo;

               (2)derybos baigtos;

               (3)Protokolo tikslas – nustatyti finansines ir technines taisykles, siekiant Palestinos Administracijai sudaryti sąlygas dalyvauti tam tikrose ES programose. Protokolu nustatyta horizontali sistema yra ekonominio, finansinio ir techninio bendradarbiavimo priemonė, kuria Palestinos Administracijai suteikiama galimybė gauti paramą, visų pirma finansinę paramą, kurią pagal Sąjungos programas teikia Sąjunga. Ši sistema taikoma tik toms programoms, kurių atitinkamuose steigiamuosiuose teisės aktuose numatoma Palestinos Administracijos dalyvavimo galimybė. Todėl Protokolo pasirašymo ir laikino taikymo pagrindu nesuteikiami įvairių krypčių sektorių politikos įgaliojimai, kuriais naudojamasi nustatant tas programas;

               (4)Protokolas turėtų būti pasirašytas Europos Sąjungos vardu ir laikinai taikomas, kol bus užbaigtos jo sudarymo procedūros,

               PRIĖMĖ ŠĮ SPRENDIMĄ:

               1 straipsnis

               Pritariama tam, kad Sąjungos vardu būtų pasirašytas Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolas dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai (toliau – Protokolas), su sąlyga, kad šis protokolas bus sudarytas.

               Protokolo tekstas pridedamas prie šio sprendimo.

               2 straipsnis

               Tarybos generalinis sekretoriatas parengia įgaliojamąjį raštą, kuriuo Protokolo derybininko nurodytam (-iems) asmeniui (-ims) suteikiami įgaliojimai pasirašyti Protokolą su sąlyga, kad jis bus sudarytas.

               3 straipsnis

               Protokolas pagal 10 straipsnį taikomas laikinai nuo jo pasirašymo datos, kol bus baigtos jo sudarymui būtinos procedūros.

               Protokolo pasirašymo data bus paskelbta Europos Sąjungos oficialiajame leidinyje.

               4 straipsnis

               Komisija Sąjungos vardu įgaliojama nustatyti Palestinos Administracijos dalyvavimo bet kurioje programoje konkrečias sąlygas, įskaitant jos mokėtiną finansinį įnašą. Komisija informuoja atitinkamą Tarybos darbo grupę.

               5 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        COM(2006) 724 galutinis, 2006 m. gruodžio 4 d.

                     (2)

                        2007 m. kovo 5 d. Bendrųjų reikalų ir išorės santykių tarybos (GAERC) išvados.

                     (3)

                        Tarybos sprendimas (riboto naudojimo), kuriuo Komisija įgaliojama derėtis dėl protokolų […], dok. Nr. 10412/07.

                     (4)

                        Pirmininkaujančios valstybės narės išvados, Briuselis, 2007 m. birželio 21–22 d., dok. Nr. 11177/07.

                     (5)

                        Pirmininkaujančios valstybės narės parengta pažangos ataskaita „Europos kaimynystės politikos stiprinimas“, dok. Nr. 10874/07.

                     (6)

                        2007 m. birželio 18 d. (Bendrųjų reikalų ir išorės santykių) Tarybos priimtos išvados dėl Europos kaimynystės politikos stiprinimo, dok. Nr. 11016/07.

                     (7)

                        COM(2011) 303 galutinis, 2011 m. gegužės 25 d.

                     (8)

                        OL L 14, 2017 1 18, p. 2.

                     (9)

                        OL L 174, 2014 6 13, p. 1.

                     (10)

                        OL L 199, 2016 7 26, p. 1.

                     (11)

                        OL L 165, 2014 6 4, p. 16.

                     (12)

                        OL L 129, 2008 5 17, p. 39.

                     (13)

                        OL L 89, 2014 3 25, p. 6.

                     (14)

                        OL L 202, 2016 7 28, p. 3.

                     (15)

                        OL L 131, 2011 5 18, p. 1.

                     (16)

                        OL L 90, 2012 3 28, p. 1.

                     (17)

                        OL L 297, 2015 11 13, p. 1.

                     (18)

                        OL L 133, 2011 5 20, p. 1.

                     (19)

                        Tarybos sprendimas (riboto naudojimo), kuriuo Komisija įgaliojama derėtis dėl protokolų […], dok. Nr. 10412/07.

                     (20)

                        Taip pat žr. su Palestinos Administracija pasirašytą veiksmų planą (2018 m. gruodžio 20 d. Tarybos sprendimas (ES) 2019/222).

    ---documentbreak---

               EUROPOS KOMISIJA
            Briuselis, 2019 08 02
            COM(2019) 362 final
            PRIEDAS
            prie
            Pasiūlymo dėl Tarybos sprendimo
            dėl Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolo dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai, pasirašymo Europos Sąjungos vardu ir laikino taikymo

               PRIEDAS

               Europos ir Viduržemio jūros regiono laikinosios asociacijos susitarimo
                  dėl prekybos ir bendradarbiavimo tarp Europos bendrijos

               ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams,

               protokolas

               dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo,

               kuriuo nustatomi dalyvavimo Sąjungos programose bendrieji principai

               EUROPOS SĄJUNGA (toliau – Sąjunga)

               ir

               Vakarų Kranto ir Gazos Ruožo Palestinos Administracija (toliau – Palestinos Administracija),

               toliau – Šalys,

               kadangi:

               1.1997 m. vasario 24 d. pasirašytas ir 1997 m. liepos 1 d. įsigaliojo Europos ir Viduržemio jūros regiono laikinosios asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams (toliau – Laikinosios asociacijos susitarimas);

               2.2004 m. birželio 17–18 d. Europos Vadovų Taryba palankiai įvertino Europos Komisijos pasiūlymus dėl Europos kaimynystės politikos (EKP) ir patvirtino 2004 m. birželio 14 d. Tarybos išvadas;

               3.Taryba ne kartą pritarė šiai politikai;

               4.2007 m. kovo 5 d. Taryba pareiškė paramą 2006 m. gruodžio 4 d. Europos Komisijos komunikate pateiktam bendram ir visuotiniam nusistatymui sudaryti galimybes EKP šalims partnerėms dalyvauti Bendrijos agentūrų veikloje ir Bendrijos programose, atsižvelgiant į jų pasiekimus ir kai tai leidžia teisiniai pagrindai;

               5.Palestinos Administracija išreiškė norą dalyvauti kai kuriose Sąjungos programose;

               6.su Palestinos Administracijos dalyvavimu kiekvienoje programoje susijusios konkrečios sąlygos, visų pirma finansinis įnašas, taip pat ataskaitų teikimo ir vertinimo procedūros, turėtų būti nustatytos Europos Komisijos ir Palestinos Administracijos kompetentingų institucijų susitarimo memorandume,

               SUSITARĖ:

               1 straipsnis

               Palestinos Administracijai leidžiama dalyvauti visose dabartinėse ir būsimose Sąjungos programose, atvirose Palestinos Administracijai pagal atitinkamas tų programų priėmimo nuostatas.

               2 straipsnis

               Palestinos Administracija finansiškai prisideda prie Europos Sąjungos bendrojo biudžeto pagal konkrečias programas, kuriose ji dalyvauja.

               3 straipsnis

               Svarstant su Palestinos Administracija susijusius klausimus Palestinos Administracijos atstovams leidžiama stebėtojų teisėmis dalyvauti valdymo komitetuose, atsakinguose už programų, prie kurių Palestinos Administracija prisideda finansiškai, stebėjimą.

               4 straipsnis

               Kiek tai įmanoma, dalyvių iš Palestinos Administracijos pateiktiems projektams ir iniciatyvoms taikomos tos pačios atitinkamoms programoms nustatytos sąlygos, taisyklės ir procedūros kaip ir valstybėms narėms.

               5 straipsnis

               Su Palestinos Administracijos dalyvavimu kiekvienoje programoje susijusios konkrečios sąlygos, visų pirma mokėtinas įnašas, taip pat ataskaitų teikimo bei vertinimo procedūros, nustatomos Komisijos ir Palestinos Administracijos kompetentingų institucijų susitarimo memorandume pagal atitinkamų programų kriterijus.

               Jeigu Palestinos Administracija kreipsis dėl Sąjungos išorės pagalbos dalyvauti konkrečioje Sąjungos programoje pagal 2014 m. kovo 11 d. Europos Parlamento ir Tarybos reglamentą (ES) Nr. 232/2014, kuriuo sukuriama Europos kaimynystės priemonė, arba pagal bet kurį panašų reglamentą, kuriuo nustatoma Sąjungos išorės pagalba Palestinos Administracijai ir kuris gali būti priimtas ateityje, sąlygos, kuriomis Palestinos Administracija gali naudotis Sąjungos išorės pagalba, nustatomos finansavimo susitarime, laikantis Reglamento (ES) Nr. 232/2014.

               6 straipsnis

               Kiekviename pagal 5 straipsnį sudarytame susitarimo memorandume, laikantis 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012, nustatoma, kad finansų kontrolę, auditą ar kitus patikrinimus, įskaitant administracinius tyrimus, vykdys Komisija, Europos kovos su sukčiavimu tarnyba ir Audito Rūmai arba jie bus atliekami jų vardu.

               Parengiamos išsamios finansų kontrolės ir audito, administracinių tyrimų, išieškojimo, finansinių nuobaudų ir kitų administracinių sankcijų nuostatos, kuriomis Europos Komisijai, Europos kovos su sukčiavimu tarnybai ir Audito Rūmams suteikiami įgaliojimai, atitinkantys jų įgaliojimus Sąjungoje įsikūrusių paramos gavėjų arba rangovų atžvilgiu.

               7 straipsnis

               Šis protokolas taikomas Laikinosios asociacijos susitarimo galiojimo laikotarpiu.

               Šį protokolą Šalys pasirašo ir patvirtina, taikydamos savo procedūras.

               Bet kuri iš Šalių gali denonsuoti šį protokolą, raštu apie tai pranešdama kitai Šaliai. Šis protokolas nustoja galioti praėjus šešiems mėnesiams nuo tokio pranešimo dienos.

               Protokolo galiojimo nutraukimas bet kuriai iš Šalių jį denonsavus neturi jokios įtakos patikrinimams ir kontrolei, kurie prireikus atliekami pagal 5 ir 6 straipsnius.

               8 straipsnis

               Ne vėliau kaip praėjus trejiems metams nuo šio protokolo įsigaliojimo ir po to kas trejus metus Šalys, atsižvelgdamos į Palestinos Administracijos faktinį dalyvavimą Sąjungos programose, gali peržiūrėti šio protokolo įgyvendinimą.

               9 straipsnis

               Šis protokolas taikomas teritorijoms, kuriose taikoma Sutartis dėl Europos Sąjungos veikimo toje Sutartyje nustatytomis sąlygomis, ir Vakarų Kranto ir Gazos Ruožo teritorijai.

               10 straipsnis

               Šis protokolas įsigalioja pirmą kito mėnesio po to, kai Šalys diplomatiniais kanalais viena kitai praneša, kad šiuo tikslu būtinos procedūros yra baigtos, dieną.

               Kol šis protokolas įsigalios, Šalys susitaria laikinai taikyti šį protokolą nuo jo pasirašymo dienos su sąlyga, kad jis bus sudarytas vėliau.

               11 straipsnis

               Šis protokolas yra neatskiriama Susitarimo dalis.

               12 straipsnis

               Šis protokolas sudaromas dviem egzemplioriais airių, anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų kalbomis; kiekvienas tekstas yra vienodai autentiškas.

               Priimta Briuselyje ... metų ... ... dieną

               Europos Sąjungos vardu

                     Palestinos Administracijos vardu


               EUROPOS KOMISIJA
            Briuselis, 2021 10 12
            COM(2021) 643 final
            2021/0333(NLE)

            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Energijos bendrijos ministrų taryboje, dėl Energijos bendrijos sekretoriato direktoriaus skyrimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi 2021 m. lapkričio 25 d. Belgrade (Serbija) įvyksiančiame 19-ajame Energijos bendrijos ministrų tarybos posėdyje, kuriame numatoma priimti Energijos bendrijos ministrų tarybos procedūrinį aktą dėl naujo Energijos bendrijos sekretoriato direktoriaus paskyrimo.

               2.Pasiūlymo aplinkybės

               2.1.Energijos bendrijos sutartis

               Energijos bendrijos sutartimi (toliau – EBS) siekiama, įgyvendinant sutartas ES energetikos acquis dalis šalyse, kurios nėra ES valstybės narės, sukurti stabilią reguliavimo ir rinkos sistemą ir bendrą prekybos tinklais perduodama energija reguliavimo erdvę. Susitarimas įsigaliojo 2006 m. liepos 1 d. Europos Sąjunga yra viena iš EBS šalių
                  1
               . Šalys, kurios nėra ES valstybės narės, EBS vadinamos susitariančiosiomis šalimis.

               2.2.Energijos bendrijos ministrų taryba

               Energijos bendrijos ministrų taryba užtikrina, kad būtų pasiekti EBS nustatyti tikslai. Ji rengia bendras politikos gaires, imasi priemonių ir priima procedūrinius aktus. Kiekviena sutarties šalis turi po vieną balsą, o Ministrų taryba veikia pagal skirtingas balsavimo taisykles, priklausomai nuo svarstomo dalyko. ES yra viena iš dešimties sutarties šalių ir turi vieną balsą, taip pat priklausomai nuo konkretaus svarstomo dalyko.

               Energijos bendrijos ministrų taryba, remdamasi Europos Komisijos pasiūlymu, paskiria Energijos bendrijos sekretoriato direktorių trejų metų kadencijai, kuri gali būti pratęsta. Procedūrinis aktas priimamas paprasta balsų dauguma. Komisija turi išimtinę teisę siūlyti kandidatą į direktoriaus pareigas ir ji pateikia savo pasiūlymą Energijos bendrijos susitariančiosioms šalims.

               2.3. Numatomas Ministrų tarybos procedūrinis aktas

               Dabartinis Energijos bendrijos sekretoriato direktorius Janez Kopac pirmą kartą buvo paskirtas 2012 m. Jo kadencija buvo pratęsta 2015 ir 2018 m. Dabartinė kadencija baigiasi 2021 m. lapkričio 30 d.

               2021 m. vasario 23 d. Komisija pradėjo atvirą atrankos procedūrą naujo Energijos bendrijos sekretoriato direktoriaus pareigoms nuo 2021 m. gruodžio 1 d. užimti (COM/2021/20055). Į šias pareigas pretendavo 92 kandidatai. Atrankos etapas vyko laikantis galiojančių taisyklių ir įgyvendinimo gairių.

               Komisijos pirminės atrankos komisija išnagrinėjo paraiškas pagal pranešime apie laisvą darbo vietą nustatytus tinkamumo ir atrankos kriterijus ir atrinko kandidatus į kitą procedūros etapą. Paskyrimų patariamajam komitetui atlikus lyginamąjį kandidatų vertinimą ir po pokalbių su Komisijos nare Kadri Simson Komisija mano, kad tinkamiausių vadovavimo, lyderystės, bendravimo, atstovavimo ir kalbos įgūdžių, techninės kompetencijos, tarptautinės patirties ir žinių apie Europos Sąjungą, reikalingų norint eiti Energijos bendrijos sekretoriato direktoriaus pareigas, įrodė turintis Artur Lorkowski.

               Todėl Komisija nusprendė naujuoju Energijos bendrijos sekretoriato direktoriumi siūlyti Artur Lorkowski, kaip nurodyta 2021 m. rugsėjo 24 d. Komisijos sprendime C(2021) 7021 final dėl pasiūlymo, kurį Komisija turi pateikti Energijos bendrijos ministrų tarybai dėl Ministrų tarybos procedūrinio akto dėl Energijos bendrijos sekretoriato direktoriaus paskyrimo. Komisija šį pasiūlymą Energijos bendrijos susitariančiosioms šalims pateikė 2021 m. rugsėjo 24 d.

               3.Pozicija, kurios turi būti laikomasi Sąjungos vardu

               Atsižvelgiant į Komisijos vykdytą atvirą ir konkurencingą atrankos procedūrą, pozicija, kurios Sąjungos vardu turi būti laikomasi Energijos bendrijos ministrų taryboje, turėtų būti tokia: patvirtinti Ministrų tarybos procedūrinio akto projektą, kuriuo pagal 2021 m. rugsėjo 24 d. Komisijos sprendimą C(2021) 7021 final dėl pasiūlymo, kurį Komisija turi pateikti Energijos bendrijos ministrų tarybai dėl Ministrų tarybos procedūrinio akto dėl Energijos bendrijos sekretoriato direktoriaus paskyrimo, į Energijos bendrijos sekretoriato direktoriaus pareigas nuo 2021 m. gruodžio 1 d. paskiriamas Artur Lorkowski.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  2
               .

               4.1.2.Taikymas aptariamuoju atveju

               Ministrų taryba yra susitarimu, t. y. Energijos bendrijos sutartimi, įsteigta institucija.

               Numatomas procedūrinis aktas, kurį turi priimti Energijos bendrijos ministrų taryba, yra teisinę galią turintis aktas, nes pagal Energijos bendrijos sutarties 86 straipsnį juo reglamentuojami organizaciniai Energijos bendrijos klausimai ir jis yra privalomas bent jau Energijos bendrijos institucijoms.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su energetika.

               Todėl siūlomo sprendimo materialinis teisinis pagrindas yra SESV 194 straipsnis.

               4.3.Išvada

               Siūlomo sprendimo teisinis pagrindas turėtų būti SESV 194 straipsnis kartu su 218 straipsnio 9 dalimi.

               2021/0333 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Energijos bendrijos ministrų taryboje, dėl Energijos bendrijos sekretoriato direktoriaus skyrimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 194 straipsnį kartu su 218 straipsnio 9 dalimi,

               atsižvelgdama į 2006 m. gegužės 29 d. Tarybos sprendimą 2006/500/EB dėl Energijos bendrijos sutarties sudarymo Europos bendrijos vardu,

               atsižvelgdama į Energijos bendrijos sutartį, ypač į jos 69 ir 88 straipsnius,

               atsižvelgdama į Europos Komisijos pasiūlymą,

               kadangi:

               (1)Energijos bendrijos sutartį (toliau – Susitarimas) Sąjunga sudarė 2006 m. gegužės 29 d. Tarybos sprendimu 2006/500/EB
                  3
               ; ji įsigaliojo 2006 m. liepos 1 d.;

               (2)pagal Susitarimo 69 ir 88 straipsnius Ministrų taryba, remdamasi Europos Komisijos pasiūlymu, gali priimti procedūrinį aktą, kuriuo paskiriamas Energijos bendrijos sekretoriato direktorius;

               (3)trečioji dabartinio Energijos bendrijos sekretoriato direktoriaus Janez Kopac kadencija baigiasi 2021 m. lapkričio 30 d.;

               (4)2021 m. lapkričio 25 d. Belgrade (Serbija) įvyksiančiame 19-ajame Energijos bendrijos ministrų tarybos posėdyje numatoma priimti procedūrinį aktą dėl naujo Energijos bendrijos sekretoriato direktoriaus paskyrimo;

               (5)2021 m. vasario 23 d. Komisija paskelbė pranešimą apie laisvą darbo vietą ir paskelbė atvirą atrankos procedūrą naujo Energijos bendrijos sekretoriato direktoriaus pareigoms nuo 2021 m. gruodžio 1 d. užimti;

               (6)Komisija įvertino kandidatų įgūdžius ir patirtį pagal iš anksto nustatytus atrankos kriterijus, išdėstytus pranešime apie laisvą darbo vietą. Atrankos etapas vyko laikantis galiojančių taisyklių ir įgyvendinimo gairių. Komisija mano, kad tinkamiausių vadovavimo, lyderystės, bendravimo, atstovavimo ir kalbos įgūdžių, techninės kompetencijos, tarptautinės patirties ir žinių apie Europos Sąjungą, reikalingų norint eiti Energijos bendrijos sekretoriato direktoriaus pareigas, įrodė turintis Artur Lorkowski,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi 19-ajame Energijos bendrijos ministrų tarybos posėdyje, yra tokia:

               patvirtinti Ministrų tarybos procedūrinio akto projektą, kuriuo pagal Komisijos pasiūlymą, kuris priimtas 2021 m. rugsėjo 24 d. Komisijos sprendimu C(2021) 7021 final ir kurį Komisija tą pačią dieną pateikė Energijos bendrijos ministrų tarybai, į Energijos bendrijos sekretoriato direktoriaus pareigas nuo 2021 m. gruodžio 1 d. paskiriamas Artur Lorkowski.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        OL L 198, 2006 7 20, p. 15.

                     (2)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (3)

                        OL L 198, 2006 7 20, p. 15.


               EUROPOS KOMISIJA
            Briuselis, 2021 10 20
            COM(2021) 637 final
            2021/0330(NLE)

            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Specialiajame muitinės formalumų ir prekybos lengvinimo komitete ir Specialiajame geografinių nuorodų, prekybos vynu ir spiritiniais gėrimais komitete, įsteigtuose Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl Specialiojo muitinės formalumų ir prekybos lengvinimo komiteto ir Specialiojo geografinių nuorodų, prekybos vynu ir spiritiniais gėrimais komiteto atitinkamų darbo tvarkos taisyklių priėmimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi Specialiajame muitinės formalumų ir prekybos lengvinimo komitete ir Specialiajame geografinių nuorodų, prekybos vynu ir spiritiniais gėrimais komitete, įsteigtuose Europos Sąjungos bei jos valstybių narių ir Pietų Afrikos vystymosi bendrijos (PAVB) EPS valstybių ekonominės partnerystės susitarimu, dėl numatomo Specialiojo muitinės formalumų ir prekybos lengvinimo komiteto ir Specialiojo geografinių nuorodų, prekybos vynu ir spiritiniais gėrimais komiteto atitinkamų darbo tvarkos taisyklių priėmimo.

               2.Pasiūlymo aplinkybės

               2.1.Europos Sąjungos bei jos valstybių narių ir PAVB EPS valstybių ekonominės partnerystės susitarimas

               Europos Sąjungos bei jos valstybių narių ir PAVB EPS valstybių ekonominės partnerystės susitarimu (toliau – Susitarimas) siekiama:

               (a)užmezgant prekybos partnerystę, atitinkančią darnaus vystymosi tikslą, Tūkstantmečio vystymosi tikslus (TVT) ir Kotonu susitarimą, prisidėti prie skurdo mažinimo ir visiško jo panaikinimo;

               (b)sukurti ir įgyvendinti veiksmingą, nuspėjamą ir skaidrią Šalių tarpusavio ir PAVB EPS valstybių prekybos bei investicijų reglamentavimo sistemą ir taip skatinti regionų integraciją ir ekonominį bendradarbiavimą bei gerinti valdymą;

               (c)skatinti laipsnišką PAVB EPS valstybių integraciją į pasaulio ekonomiką, atsižvelgiant į jų politinį pasirinkimą ir vystymosi prioritetus;

               (d)didinti PAVB EPS valstybių prekybos politikos ir su prekyba susijusius pajėgumus;

               (e)skatinti, kad PAVB EPS valstybėse būtų sudarytos sąlygos didinti investicijas, privataus sektoriaus iniciatyvumą, tiekimo pajėgumą, konkurencingumą ir ekonomikos augimą, ir

               (f)stiprinti esamus Šalių ryšius ir grįsti juos solidarumu bei abipusiais interesais.

               Europos Sąjungos bei jos valstybių narių ir Botsvanos, Lesoto, Namibijos, Esvatinio ir Pietų Afrikos susitarimas laikinai taikomas nuo 2016 m. spalio 10 d., o Europos Sąjungos bei jos valstybių narių ir Mozambiko susitarimas – nuo 2018 m. vasario 4 d.

               2.2.Specialusis muitinės formalumų ir prekybos lengvinimo komitetas ir Specialusis geografinių nuorodų, prekybos vynu ir spiritiniais gėrimais komitetas

               Susitarimo 50 straipsniu įsteigiamas Specialusis muitinės formalumų ir prekybos lengvinimo komitetas ir nustatyta, kad jo funkcijos apima „nustatyti savo darbo tvarkos taisykles“ (2 dalies f punktas).

               Susitarimo 3 protokolo „Geografinės nuorodos, prekyba vynu ir spiritiniais gėrimais“ 13 straipsniu įsteigiamas Specialusis geografinių nuorodų, prekybos vynu ir spiritiniais gėrimais komitetas ir nustatyta, kad „[s]pecialusis komitetas patvirtina savo darbo tvarkos taisykles“ (5 punktas).

               2.3.Specialiojo muitinės formalumų ir prekybos lengvinimo komiteto ir Specialiojo geografinių nuorodų, prekybos vynu ir spiritiniais gėrimais komiteto numatomi aktai

               Numatomų aktų tikslas – nustatyti atitinkamai Specialiojo muitinės formalumų ir prekybos lengvinimo komiteto darbo tvarkos taisykles ir Specialiojo geografinių nuorodų, prekybos vynu ir spiritiniais gėrimais komiteto darbo tvarkos taisykles.

               3.Pozicija, kurios turi būti laikomasi Sąjungos vardu

               Šiuo Tarybos sprendimo pasiūlymu nustatoma pozicija, kurios Sąjungos vardu turi būti laikomasi Specialiajame geografinių nuorodų, prekybos vynu ir spiritiniais gėrimais komitete ir Specialiajame muitinės formalumų ir prekybos lengvinimo komitete, įsteigtuose ES ir PAVB EPS, dėl Specialiojo geografinių nuorodų, prekybos vynu ir spiritiniais gėrimais komiteto ir Specialiojo muitinės formalumų ir prekybos lengvinimo komiteto atitinkamų darbo tvarkos taisyklių.

               Susitarimo Šalys aptarė šias darbo tvarkos taisykles ir susitarė, kad, laikantis ES sprendimų priėmimo tvarkos, jos turėtų būti priimtos paskesniuose Specialiojo muitinės formalumų ir prekybos lengvinimo komiteto ir Specialiojo geografinių nuorodų, prekybos vynu ir spiritiniais gėrimais komiteto posėdžiuose.

               Pridedamos darbo tvarkos taisyklės iš esmės yra labai panašios į kitų ekonominės partnerystės susitarimų arba kitų prekybos susitarimų darbo tvarkos taisykles.

               Darbo tvarkos taisyklės yra būtinos siekiant užbaigti kurti Susitarimo institucinę struktūrą ir taip užtikrinti sklandų Susitarimo įgyvendinimą.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“. Galiausiai sąvoka „teisinę galią turintys aktai“ taip pat apima organizacinio pobūdžio aktus, kurie turi įtakos tam, kaip priimami sprendimai institucijoje, pavyzdžiui, jei sprendimus priimantis organas priima arba pakeičia savo darbo tvarkos taisykles.

               4.1.2.Taikymas aptariamuoju atveju

               Specialusis geografinių nuorodų, prekybos vynu ir spiritiniais gėrimais komitetas ir Specialusis muitinės formalumų ir prekybos lengvinimo komitetas yra susitarimu, t. y. ES ir PAVB EPS, įsteigti organai.

               Atitinkami aktai, kuriuos turi priimti abu komitetai, yra teisinę galią turintys aktai, nes jie yra organizacinio pobūdžio aktai, turintys įtakos sprendimų priėmimo tame organe būdui. Vadovaujantis Susitarimo 50 straipsniu ir Susitarimo 3 protokolo 13 straipsniu, numatomas aktas bus privalomas pagal tarptautinę teisę.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su bendra prekybos politika.

               Todėl siūlomo sprendimo materialinis teisinis pagrindas yra SESV 207 straipsnio 4 dalies pirma pastraipa.

               4.3.Išvada

               Siūlomo sprendimo teisinis pagrindas turėtų būti SESV 207 straipsnio 4 dalies pirma pastraipa kartu su SESV 218 straipsnio 9 dalimi.

               5.Numatomo akto skelbimas

               Kadangi Specialiojo geografinių nuorodų, prekybos vynu ir spiritiniais gėrimais komiteto ir Specialiojo muitinės formalumų ir prekybos lengvinimo komiteto aktais bus iš dalies pakeistos atitinkamos darbo tvarkos taisyklės, juos priėmus yra tikslinga juos paskelbti Europos Sąjungos oficialiajame leidinyje.

               2021/0330 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Specialiajame muitinės formalumų ir prekybos lengvinimo komitete ir Specialiajame geografinių nuorodų, prekybos vynu ir spiritiniais gėrimais komitete, įsteigtuose Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl Specialiojo muitinės formalumų ir prekybos lengvinimo komiteto ir Specialiojo geografinių nuorodų, prekybos vynu ir spiritiniais gėrimais komiteto atitinkamų darbo tvarkos taisyklių priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2016 m. birželio 10 d. Europos Sąjunga ir jos valstybės narės pasirašė Europos Sąjungos bei jos valstybių narių ir Pietų Afrikos vystymosi bendrijos (PAVB) EPS valstybių ekonominės partnerystės susitarimą
                  1
                (toliau – Susitarimas). Europos Sąjungai bei jos valstybėms narėms ir Botsvanai, Lesotui, Namibijai, Esvatiniui ir Pietų Afrikos Respublikai jis laikinai taikomas nuo 2016 m. spalio 10 d., o Europos Sąjungai bei jos valstybėms narėms ir Mozambikui – nuo 2018 m. vasario 4 d.;

               (2)pagal Susitarimo 50 straipsnio 1 dalį įsteigtas Specialusis muitinės formalumų ir prekybos lengvinimo komitetas;

               (3)pagal Susitarimo 3 protokolo 13 straipsnio 1 dalį įsteigtas Specialusis geografinių nuorodų, prekybos vynu ir spiritiniais gėrimais komitetas;

               (4)pagal Susitarimo 50 straipsnio 2 dalies f punktą Specialusis muitinės formalumų ir prekybos lengvinimo komitetas nustato savo darbo tvarkos taisykles;

               (5)pagal Susitarimo 3 protokolo 13 straipsnio 5 dalį Specialusis geografinių nuorodų, prekybos vynu ir spiritiniais gėrimais komitetas nustato savo darbo tvarkos taisykles;

               (6)yra tikslinga nustatyti poziciją, kurios Sąjungos vardu turi būti laikomasi atitinkamai šiuose dviejuose komitetuose, nes sprendimai, kuriais nustatomos darbo tvarkos taisyklės, turės teisinę galią Sąjungoje;

               (7)Sąjungos pozicija šiuose dviejuose komitetuose dėl atitinkamų jų darbo tvarkos taisyklių priėmimo turėtų būti grindžiama atitinkamais abiejų komitetų sprendimų projektais, pridedamais prie šio sprendimo,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi pagal Europos Sąjungos bei jos valstybių narių ir Pietų Afrikos vystymosi bendrijos (PAVB) EPS valstybių ekonominės partnerystės susitarimo 50 straipsnį įsteigtame Specialiajame muitinės formalumų ir prekybos lengvinimo komitete, grindžiama prie šio sprendimo pridėtu to komiteto sprendimo dėl jo darbo tvarkos taisyklių projektu.

               2 straipsnis

               Pozicija, kurios Sąjungos vardu turi būti laikomasi Europos Sąjungos bei jos valstybių narių ir Pietų Afrikos vystymosi bendrijos (PAVB) EPS valstybių ekonominės partnerystės susitarimo 3 protokolo 13 straipsniu įsteigtame Specialiajame geografinių nuorodų, prekybos vynu ir spiritiniais gėrimais komitete, grindžiama prie šio sprendimo pridėtu to komiteto sprendimo dėl jo darbo tvarkos taisyklių projektu.

               3 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        Europos Sąjungos bei jos valstybių narių ir PAVB EPS valstybių ekonominės partnerystės susitarimas (OL L 250, 2016 9 16, p. 3).

    ---documentbreak---

               EUROPOS KOMISIJA
            Briuselis, 2021 10 20
            COM(2021) 637 final

            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Specialiajame muitinės formalumų ir prekybos lengvinimo komitete ir Specialiajame geografinių nuorodų, prekybos vynu ir spiritiniais gėrimais komitete, įsteigtuose Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl Specialiojo muitinės formalumų ir prekybos lengvinimo komiteto ir Specialiojo geografinių nuorodų, prekybos vynu ir spiritiniais gėrimais komiteto atitinkamų darbo tvarkos taisyklių priėmimo

               1 PRIEDAS

               SPECIALIOJO MUITINĖS FORMALUMŲ IR PREKYBOS LENGVINIMO KOMITETO

               SPRENDIMO Nr. [...]

               dėl jo darbo tvarkos taisyklių projektas

               SPECIALUSIS MUITINĖS FORMALUMŲ IR PREKYBOS LENGVINIMO KOMITETAS,

               atsižvelgdamas į 2016 m. birželio 10 d. Kasanėje pasirašytą Europos Sąjungos bei jos valstybių narių ir PAVB EPS valstybių ekonominės partnerystės susitarimą (toliau – Susitarimas), ypač į jo 50 straipsnio 2 dalies f punktą,

               PRIĖMĖ ŠĮ SPRENDIMĄ:

               nustatomos Specialiojo muitinės formalumų ir prekybos lengvinimo komiteto darbo tvarkos taisyklės, išdėstytos priede.

               Šis sprendimas įsigalioja …

               Priimta…, ....

               Priedas

               SPECIALIOJO MUITINĖS FORMALUMŲ IR PREKYBOS LENGVINIMO KOMITETO DARBO TVARKOS TAISYKLĖS

               I SKYRIUS

               VEIKLOS ORGANIZAVIMAS

               1 straipsnis

               Sudėtis ir pirmininkas

               1.Pagal Europos Sąjungos bei jos valstybių narių ir PAVB EPS valstybių ekonominės partnerystės susitarimo (toliau – Susitarimas) 50 straipsnį įsteigtas Specialusis muitinės formalumų ir prekybos lengvinimo komitetas vykdo savo pareigas, kaip nurodyta Susitarimo 50 straipsnyje.

               2.Šiose darbo tvarkos taisyklėse vartojamo termino „Šalys“ apibrėžtis atitinka Susitarimo 104 straipsnyje pateiktą apibrėžtį.

               3.Pagal Susitarimo 50 straipsnio 1 dalį Specialųjį muitinės formalumų ir prekybos lengvinimo komitetą sudaro Šalių atstovai.

               4.Kaip numatyta Susitarimo 50 straipsnio 4 dalyje, Specialiajam muitinės formalumų ir prekybos lengvinimo komitetui paeiliui pirmininkauja Europos Komisijos pareigūnas ir PAVB EPS valstybių pareigūnas. Pirmam Specialiojo muitinės formalumų ir prekybos lengvinimo komiteto posėdžiui kartu pirmininkauja Europos Komisijos pareigūnas ir PAVB EPS valstybių pareigūnas.

               5.Pirmasis pirmininkavimo laikotarpis prasideda pirmojo Specialiojo muitinės formalumų ir prekybos lengvinimo komiteto posėdžio dieną ir baigiasi tų pačių metų gruodžio 31 d.

               2 straipsnis

               Posėdžiai

               1.Specialusis muitinės formalumų ir prekybos lengvinimo komitetas posėdžiauja bent kartą per metus arba bet kurios Šalies prašymu. Posėdžiai vyksta paeiliui Briuselyje arba vienos iš PAVB EPS valstybių teritorijoje, jei Šalys nesusitaria kitaip.

               2.Jei Šalys nesusitaria kitaip, Specialiojo muitinės formalumų ir prekybos lengvinimo komiteto posėdžius sušaukia pirmininkaujanti Šalis, pasikonsultavusi su kita Šalimi.

               3 straipsnis

               Stebėtojai

               Specialusis muitinės formalumų ir prekybos lengvinimo komitetas gali nuspręsti kviesti stebėtojus ad hoc pagrindu ir nustatyti, kuriuos darbotvarkės klausimus sprendžiant tie stebėtojai gali dalyvauti.

               4 straipsnis

               Sekretoriatas

               1.Sekretoriato funkcijas atlieka Šalis, rengianti Specialiojo muitinės formalumų ir prekybos lengvinimo komiteto posėdį.

               2.Kai posėdis vyksta elektroninėmis priemonėmis, sekretoriato funkcijas atlieka pirmininkaujanti Šalis.

               II SKYRIUS

               VEIKIMAS

               5 straipsnis

               Dokumentai

               Kai Specialiojo muitinės formalumų ir prekybos lengvinimo komiteto svarstymai grindžiami rašytiniais patvirtinamaisiais dokumentais, Specialiojo muitinės formalumų ir prekybos lengvinimo komiteto sekretoriatas šiuos dokumentus numeruoja ir platina kaip Specialiojo muitinės formalumų ir prekybos lengvinimo komiteto dokumentus.

               6 straipsnis

               Pranešimas apie posėdžius ir jų darbotvarkė

               1.Sekretoriatas praneša Šalims apie šaukiamą posėdį ir paprašo teikti siūlymus dėl darbotvarkės ne vėliau kaip likus 30 dienų iki posėdžio. Skubiais atvejais ir (arba) nenumatytų svarstytinų aplinkybių atveju posėdis gali būti sušauktas per trumpą laiką.

               2.Specialiojo muitinės formalumų ir prekybos lengvinimo komiteto sekretoriatas parengia preliminarią kiekvieno posėdžio darbotvarkę. Sekretoriatas ją nusiunčia Specialiojo muitinės formalumų ir prekybos lengvinimo komiteto pirmininkui ir nariams ne vėliau kaip likus 14 dienų iki posėdžio pradžios.

               3.Į preliminarią darbotvarkę įtraukiami klausimai, dėl kurių Specialiojo muitinės formalumų ir prekybos lengvinimo komiteto sekretoriatas gavo Šalies prašymą įtraukti juos į darbotvarkę.

               4.Darbotvarkę Specialusis muitinės formalumų ir prekybos lengvinimo komitetas priima kiekvieno posėdžio pradžioje. Šalių sutarimu į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

               5.Visoms Šalims pritarus Specialiojo muitinės formalumų ir prekybos lengvinimo komiteto pirmininkas į posėdžius gali kviesti ekspertus informacijai konkrečiais klausimais suteikti.

               7 straipsnis

               Posėdžio ataskaita

               Jei Šalys nesusitaria kitaip, Specialiojo muitinės formalumų ir prekybos lengvinimo komiteto sekretoriatas parengia kiekvieno posėdžio ataskaitą ir ji priimama kiekvieno posėdžio pabaigoje.

               8 straipsnis

               Sprendimai ir rekomendacijos

               1.Specialusis muitinės formalumų ir prekybos lengvinimo komitetas Susitarime numatytais arba tais atvejais, kai tokius įgaliojimus jam perdavė Jungtinė taryba arba Prekybos ir vystymosi komitetas, bendru sutarimu priima sprendimus arba rekomendacijas.

               2.Kai pagal Susitarimą Specialusis muitinės formalumų ir prekybos lengvinimo komitetas įgaliojamas priimti sprendimus ar rekomendacijas arba kai tokius įgaliojimus jam perdavė Jungtinė taryba arba Prekybos ir vystymosi komitetas, tokie aktai posėdžių ataskaitose atitinkamai vadinami „sprendimu“ arba „rekomendacija“. Specialiojo muitinės formalumų ir prekybos lengvinimo komiteto sekretoriatas kiekvienam priimtam sprendimui ar rekomendacijai suteikia eilės numerį, nurodo jų priėmimo datą ir apibūdina jų dalyką. Kiekviename sprendime ar rekomendacijoje nurodoma jo įsigaliojimo data.

               3.Jei PAVB EPS valstybė nedalyvauja posėdyje, posėdžio sprendimus ir (arba) rekomendacijas tai narei, kuri negalėjo dalyvauti posėdyje, išsiunčia sekretoriatas. Ta PAVB EPS valstybė per 10 kalendorinių dienų nuo sprendimų ir (arba) rekomendacijų išsiuntimo pateikia atsakymą raštu, kuriame nurodo tuos sprendimus ir (arba) rekomendacijas, kuriems ji nepritaria, ir nurodo priežastis. Jei per 10 kalendorinių dienų minėtas atsakymas raštu negaunamas, sprendimai ir (arba) rekomendacijos laikomi priimtais. Jeigu nedalyvavusi PAVB EPS valstybė nesutinka su sprendimais ir (arba) rekomendacijomis, taikoma 4 dalyje nustatyta procedūra.

               4.Jei abi Šalys susitaria, laikotarpiu tarp posėdžių Specialusis muitinės formalumų ir prekybos lengvinimo komitetas sprendimus ar rekomendacijas gali priimti taikydamas rašytinę procedūrą. Rašytinė procedūra – tai Šalių atstovų pasikeitimas raštais.

               5.Specialiojo muitinės formalumų ir prekybos lengvinimo komiteto priimtų sprendimų ir rekomendacijų tikrumas patvirtinamas surašant autentišką Europos Sąjungos atstovo ir PAVB EPS valstybių atstovo pasirašytą egzempliorių.

               9 straipsnis

               Viešumas

               1.Specialiojo muitinės formalumų ir prekybos lengvinimo komiteto posėdžiai yra uždari, nebent nusprendžiama kitaip.

               2.Šalys gali nuspręsti paskelbti Specialiojo muitinės formalumų ir prekybos lengvinimo komiteto sprendimus ir rekomendacijas.

               III SKYRIUS

               BAIGIAMOSIOS NUOSTATOS

               10 straipsnis

               Išlaidos

               1.Kiekviena Šalis padengia visas savo dėl dalyvavimo Specialiojo muitinės formalumų ir prekybos lengvinimo komiteto posėdžiuose patirtas išlaidas – tiek išlaidas personalui, kelionėms ir pragyvenimui, tiek pašto bei telekomunikacijų išlaidas.

               2.Posėdžių organizavimo, vertimo žodžiu paslaugų teikimo ir dokumentų dauginimo išlaidas apmoka posėdį rengianti Šalis.

               11 straipsnis

               Darbo tvarkos taisyklių pakeitimas

               Šios darbo tvarkos taisyklės gali būti iš dalies keičiamos raštu Specialiojo muitinės formalumų ir prekybos lengvinimo komiteto sprendimu pagal 8 straipsnį.

               2 PRIEDAS

               SPECIALIOJO GEOGRAFINIŲ NUORODŲ, PREKYBOS VYNU IR SPIRITINIAIS GĖRIMAIS KOMITETO

               SPRENDIMO Nr. [...]

               dėl jo darbo tvarkos taisyklių projektas

               SPECIALUSIS GEOGRAFINIŲ NUORODŲ, PREKYBOS VYNU IR SPIRITINIAIS GĖRIMAIS KOMITETAS,

               atsižvelgdamas į 2016 m. birželio 10 d. Kasanėje pasirašytą Europos Sąjungos bei jos valstybių narių ir PAVB EPS valstybių ekonominės partnerystės susitarimą (toliau – Susitarimas), ypač į jo 3 protokolo 13 straipsnio 5 dalį,

               PRIĖMĖ ŠĮ SPRENDIMĄ:

               nustatomos Specialiojo geografinių nuorodų ir prekybos vynu ir spiritiniais gėrimais komiteto darbo tvarkos taisyklės, išdėstytos priede.

               Šis sprendimas įsigalioja …

               Priimta…, ....

               Priedas

               SPECIALIOJO GEOGRAFINIŲ NUORODŲ, PREKYBOS VYNU IR SPIRITINIAIS GĖRIMAIS KOMITETAS

               I SKYRIUS

               VEIKLOS ORGANIZAVIMAS

               1 straipsnis

               Sudėtis ir pirmininkas

               1.Pagal Europos Sąjungos bei jos valstybių narių ir PAVB EPS valstybių ekonominės partnerystės susitarimo (toliau – Susitarimas) 3 protokolo 13 straipsnį įsteigtas Specialusis geografinių nuorodų, prekybos vynu ir spiritiniais gėrimais komitetas (toliau – Specialusis komitetas) vykdo savo pareigas pagal tą straipsnį.

               2.Šiose darbo tvarkos taisyklėse vartojamo termino „Šalys“ apibrėžtis atitinka Susitarimo 3 protokolo 1 straipsnyje pateiktą apibrėžtį, t. y. – tai Pietų Afrika ir ES.

               3.Specialųjį komitetą sudaro Šalių atstovai.

               4.Specialiojo komiteto posėdžiams paeiliui pirmininkauja Europos Komisijos pareigūnas ir Pietų Afrikos pareigūnas.

               5.Pirmasis pirmininkavimo, kaip nurodyta 4 dalyje, laikotarpis prasideda Specialiojo komiteto pirmojo posėdžio dieną ir baigiasi tų pačių metų gruodžio 31 d.

               2 straipsnis

               Posėdžiai

               1.Specialusis komitetas posėdžiauja reguliariai, bent kartą per metus, taip pat bet kurios Šalies prašymu. Posėdžiai vyksta paeiliui Briuselyje arba vienos iš PAVB EPS valstybių teritorijoje, jei Šalys nesusitaria kitaip.

               2.Jei Šalys nesusitaria kitaip, Specialiojo komiteto posėdžius sušaukia pirmininkaujanti Šalis, pasikonsultavusi su kita Šalimi.

               3.Šalys gali susitarti Specialiojo komiteto posėdžius rengti elektroninėmis priemonėmis.

               3 straipsnis

               Stebėtojai

               Specialusis komitetas gali nuspręsti kviesti į savo posėdžius stebėtojus ad hoc pagrindu ir nustatyti, kuriuos darbotvarkės klausimus sprendžiant tie stebėtojai gali dalyvauti.

               4 straipsnis

               Sekretoriatas

               1.Specialiojo komiteto sekretoriato (toliau – sekretoriatas) funkcijas atlieka Šalis, rengianti Specialiojo komiteto posėdį.

               2.Kai posėdis vyksta elektroninėmis priemonėmis, sekretoriato funkcijas atlieka pirmininkaujanti Šalis.

               II SKYRIUS

               VEIKIMAS

               5 straipsnis

                  Dokumentai

               Kai Specialiojo komiteto svarstymai grindžiami rašytiniais patvirtinamaisiais dokumentais, sekretoriatas šiuos dokumentus numeruoja ir platina kaip to specialiojo komiteto dokumentus.

               6 straipsnis

               Pranešimas apie posėdžius ir jų darbotvarkė

               1.Sekretoriatas praneša Šalims apie šaukiamą posėdį ir paprašo teikti siūlymus dėl darbotvarkės ne vėliau kaip likus 30 dienų iki posėdžio. Skubiais atvejais arba nenumatytų svarstytinų aplinkybių atveju posėdis gali būti sušauktas skubiai.

               2.Sekretoriatas parengia preliminarią kiekvieno posėdžio darbotvarkę. Sekretoriatas ją nusiunčia Specialiojo komiteto pirmininkui ir nariams ne vėliau kaip likus 14 dienų iki posėdžio.

               3.Į preliminarią darbotvarkę įtraukiami klausimai, dėl kurių sekretoriatas gavo Šalies prašymą įtraukti juos į darbotvarkę.

               4.Darbotvarkę Specialusis komitetas priima kiekvieno posėdžio pradžioje. Šalių sutarimu į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

               5.Visoms Šalims pritarus Specialiojo komiteto pirmininkas į posėdžius gali kviesti ekspertus informacijai konkrečiais klausimais suteikti.

               7 straipsnis

               Posėdžio ataskaita

               Jei Šalys nesusitaria kitaip, sekretoriatas parengia kiekvieno posėdžio ataskaitą ir ji priimama kiekvieno posėdžio pabaigoje.

               8 straipsnis

               Sprendimai ir rekomendacijos

               1.Pagal Susitarimo 3 protokolo 13 straipsnio 3 dalį Specialusis komitetas Susitarimo 3 protokole numatytais atvejais bendru sutarimu priima sprendimus arba rekomendacijas.

               2.Kai pagal Susitarimo 3 protokolą Specialusis komitetas yra įgaliotas priimti sprendimus ar rekomendacijas arba kai tokius įgaliojimus jam perdavė Prekybos ir vystymosi komitetas, tokie aktai 7 straipsnyje nurodytose posėdžių ataskaitose vadinami atitinkamai „sprendimu“ arba „rekomendacija“. Sekretoriatas kiekvienam priimtam sprendimui ar rekomendacijai suteikia eilės numerį ir nurodo jų priėmimo datą ir apibūdina jų dalyką. Kiekviename sprendime ar rekomendacijoje nurodoma jo įsigaliojimo data.

               3.Jei abi Šalys susitaria, laikotarpiu tarp posėdžių Specialusis komitetas gali priimti sprendimus ar rekomendacijas taikydamas rašytinę procedūrą. Rašytinė procedūra – tai Šalių atstovų pasikeitimas raštais.

               4.Specialusis komiteto priimtų sprendimų ir rekomendacijų autentiškumas patvirtinamas dviem originaliais egzemplioriais, kuriuos pasirašo ES atstovas ir Pietų Afrikos atstovas.

               9 straipsnis

               Viešumas

               1.Specialiojo komiteto posėdžiai yra uždari, nebent Šalys nusprendžia kitaip.

               2.Šalys gali nuspręsti paskelbti Specialiojo komiteto sprendimus ir rekomendacijas.

               III SKYRIUS

               BAIGIAMOSIOS NUOSTATOS

               10 straipsnis

               Išlaidos

               1.Kiekviena Šalis padengia visas savo dėl dalyvavimo Specialiojo komiteto posėdžiuose patirtas išlaidas – tiek išlaidas personalui, kelionėms ir pragyvenimui, tiek pašto bei telekomunikacijų išlaidas.

               2.Posėdžių organizavimo, vertimo žodžiu paslaugų teikimo ir dokumentų dauginimo išlaidas apmoka posėdį rengianti Šalis.

               11 straipsnis

               Prekybos ir vystymosi komitetas

               Specialusis komitetas atsiskaito Prekybos ir vystymosi komitetui.

               12 straipsnis

                  Darbo tvarkos taisyklių keitimas

               Šios darbo tvarkos taisyklės gali būti iš dalies keičiamos rašytiniu Specialiojo komiteto sprendimu, priimtu pagal 8 straipsnį.


               EUROPOS KOMISIJA
            Briuselis, 2021 10 20
            COM(2021) 639 final
            2021/0331(NLE)

            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi pagal Europos Sąjungos ir Kinijos Liaudies Respublikos Vyriausybės susitarimą dėl civilinės aviacijos saugos įsteigtame Jungtiniame komitete, dėl Jungtinio komiteto darbo tvarkos taisyklių priėmimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi pagal Europos Sąjungos ir Kinijos Liaudies Respublikos Vyriausybės susitarimo dėl civilinės aviacijos saugos 11 straipsnį įsteigtame Šalių Jungtiniame komitete, dėl numatomo Jungtinio komiteto darbo tvarkos taisyklių priėmimo.

               2.Pasiūlymo aplinkybės

               2.1.Europos Sąjungos ir Kinijos Liaudies Respublikos Vyriausybės susitarimas dėl civilinės aviacijos saugos

               Europos Sąjungos ir Kinijos Liaudies Respublikos Vyriausybės susitarimu dėl civilinės aviacijos saugos (toliau – Susitarimas) siekiama skatinti dvišalį Sąjungos ir Kinijos Liaudies Respublikos bendradarbiavimą civilinės aviacijos saugos srityje ir sudaryti palankesnes prekybos aviacijos gaminiais ir investavimo į juos sąlygas. Susitarimas įsigaliojo 2020 m. rugsėjo 1 d.

               2.2.Šalių Jungtinis komitetas

               Įsteigiamas Šalių Jungtinis komitetas, kurio paskirtis – užtikrinti veiksmingą Susitarimo veikimą, be kita ko, a) spręsti visus klausimus, susijusius su Susitarimo taikymu ir įgyvendinimu; b) svarstyti, kaip veiksmingiau taikyti Susitarimą, ir tam tikrais atvejais Šalims teikti rekomendacijas dėl Susitarimo pakeitimų; c) tvirtinti priedų pakeitimus; d) koordinuoti naujų priedų rengimą ir tvirtinimą; e) prireikus patvirtinti darbo tvarką, apimančią bendradarbiavimą reglamentavimo srityje ir skaidrumo aspektus, visų Susitarimo 3 straipsnyje minimų veiklos rūšių atžvilgiu. Jungtinis komitetas parengia ir patvirtina savo darbo tvarkos taisykles.

               Jungtiniame komitete Sąjungai atstovauja Europos Komisija, padedama Europos Sąjungos aviacijos saugos agentūros (toliau – EASA), kartu su aviacijos institucijomis, atstovaujančiomis valstybėms narėms
                  1
               .

               2.3.Numatomas Šalių Jungtinio komiteto aktas

               Per pirmąjį posėdį, kurį numatyta surengti 2021 m. antrąjį pusmetį, Šalių Jungtinis komitetas turi priimti savo darbo tvarkos taisykles (toliau – numatomas aktas). Numatomo akto tikslas – nustatyti taisykles ir procedūras, būtinas Šalių Jungtinio komiteto posėdžiams organizuoti ir rengti. Numatomą aktą sudaro vienuolika straipsnių.

               1 straipsnyje pateikiamos terminų „Šalis“ ir „Šalys“ apibrėžtys.

               2 straipsnyje nustatyta, kad Jungtiniam komitetui bendrai pirmininkauja Europos Sąjungos atstovas ir Kinijos Liaudies Respublikos Vyriausybės atstovas. Šiame straipsnyje taip pat nustatyta, kad Jungtiniame komitete Europos Sąjungai atstovauja Europos Komisija, padedama Europos Sąjungos aviacijos saugos agentūros (EASA), kartu su Europos Sąjungos valstybių narių aviacijos institucijomis. Galiausiai, 2 straipsnyje teigiama, kad Kinijos Liaudies Respublikos Vyriausybei Jungtiniame komitete atstovauja Kinijos civilinės aviacijos administracija (KCAA).

               3 straipsnyje nustatyta, kad Jungtinis komitetas posėdžiauja reguliariai (jei įmanoma, kartą per metus) ir kad posėdžiai pagal galimybes bus pakaitomis rengiami Briuselyje ir Pekine. Kaip alternatyva galėtų būti rengiamos diskusijos vaizdo konferencijos būdu, o per vaizdo konferencijas priimti sprendimai ir rekomendacijos turės tokią pačią teisinę galią kaip ir per fizinius posėdžius priimti sprendimai ir rekomendacijos. Be to, jeigu pirmininkai nesusitaria kitaip, Jungtinio komiteto posėdžiai turi būti uždari. Posėdžiai ir dokumentai bus rengiami anglų kalba. Vertimo žodžiu ar raštu į kitą kalbą išlaidas padengia tokio vertimo prašanti Šalis.

               4 straipsnyje nustatyta, kad prieš kiekvieną posėdį Šalys viena kitą informuoja apie numatomą savo atitinkamų delegacijų sudėtį ir paskiria savo pirmininką. Pirmininkai gali ad hoc pagrindu susitarti pakviesti trečiuosius asmenis dalyvauti Jungtinio komiteto posėdžiuose tam, kad pateiktų informacijos tam tikrais klausimais, arba stebėtojų teisėmis.

               5 straipsnyje nustatyta, kad Europos Komisijos pareigūnas ir Kinijos civilinės aviacijos administracijos pareigūnas kartu eina Jungtinio komiteto sekretorių pareigas.

               6 straipsnyje nustatyta, kad pirmininkai abipusiu sutarimu sudaro preliminarią kiekvieno posėdžio darbotvarkę. Šią preliminarią darbotvarkę ir visus susijusius posėdžio dokumentus sekretoriai dalyviams perduoda ne vėliau kaip likus penkiolikai darbo dienų iki posėdžio dienos. Be to, Jungtinis komitetas darbotvarkę priima kiekvieno posėdžio pradžioje. Šalims sutikus, į preliminarią darbotvarkę neįtraukti klausimai gali būti įtraukti į darbotvarkę. Pirmininkai, atsižvelgdami į Šalies vidaus procedūrų reikalavimus arba į konkretaus klausimo skubumą, gali susitarę pakeisti 1 dalyje nurodytą dokumentų, įskaitant preliminarią darbotvarkę, perdavimo terminą.

               7 straipsnyje nustatyta, kad po kiekvieno Jungtinio komiteto posėdžio parengiamas posėdžio protokolo projektas. Jame nurodomi priimti sprendimai ir rekomendacijos bei padarytos išvados. Protokolą Jungtinis komitetas patvirtina kitame posėdyje. Patvirtintą protokolą pasirašo pirmininkai, o kiekviena Šalis pasilieka po vieną originalo egzempliorių arba skenuotą kopiją.

               8 straipsnyje nustatyta rašytinė procedūra, kad prireikus ir pagrįstais atvejais Jungtinio komiteto rekomendacijas ir sprendimus būtų galima priimti taikant rašytinę procedūrą. Šiuo tikslu pirmininkai keičiasi priemonių projektais, dėl kurių prašoma Jungtinio komiteto nuomonės, ir tie priemonių projektai vėliau gali būti patvirtinti apsikeičiant korespondencija. Tačiau kiekviena Šalis gali paprašyti, kad Jungtinis komitetas būtų sušauktas klausimui aptarti.

               9 straipsnis susijęs su sprendimų priėmimo procesu Jungtiniame komitete. Jungtinis komitetas savo sprendimus ir rekomendacijas priima Šalių bendru sutarimu. Be to, Jungtinio komiteto sprendimų ir rekomendacijų antraštėse turi būti įrašyta atitinkamai „Sprendimas“ arba „Rekomendacija“, toliau nurodomas serijos numeris, priėmimo data ir dalykas. Jungtinio komiteto sprendimus ir rekomendacijas pasirašo pirmininkai, o, Jungtiniam komitetui juos priėmus, Šalys tuos sprendimus ir rekomendacijas įgyvendina pagal savo vidaus procedūras. Galiausiai, Jungtinio komiteto priimtus sprendimus Šalys gali skelbti savo atitinkamuose oficialiuose leidiniuose. Šalims susitarus, Jungtinio komiteto priimtos rekomendacijos ar kiti aktai gali būti skelbiami viešai. Kiekviena Šalis pasilieka sau po vieną sprendimų ir rekomendacijų originalų egzempliorių arba skenuotą kopiją.

               10 straipsniu Jungtiniam komitetui leidžiama sudaryti ir prižiūrėti technines darbo grupes, kurios jam padėtų atlikti savo užduotis. Darbo grupės įgaliojimai įtraukiami į darbo grupės sudarymo sprendimo priedą. Įgaliojimuose gali būti nurodyta, inter alia, darbo grupės sudėtis. Iš Šalių atstovų sudarytos darbo grupės yra pavaldžios Jungtiniam komitetui ir teikia jam ataskaitas po kiekvieno savo posėdžio. Jos nepriima sprendimų, bet gali teikti rekomendacijas Jungtiniam komitetui. Jungtinis komitetas gali bet kada nuspręsti nutraukti sudarytos darbo grupės veiklą, pakeisti jos įgaliojimus arba sudaryti naujas darbo grupes, kurios padėtų jam atlikti savo užduotis.

               Paskutinis 11 straipsnis yra susijęs su išlaidomis. Šalys turi padengti savo dalyvavimo Jungtinio komiteto ir darbo grupių posėdžiuose išlaidas, kurios, be kita ko, apima personalo, kelionės, pragyvenimo, pašto ir telekomunikacijų išlaidas. Su praktiniu posėdžių organizavimu susijusias išlaidas padengia posėdžius rengianti Šalis.

               3.Pozicija, kurios turi būti laikomasi Sąjungos vardu

               Pozicija, kurios Sąjungos vardu turi būti laikomasi pagal Europos Sąjungos ir Kinijos Liaudies Respublikos Vyriausybės susitarimą dėl civilinės aviacijos saugos įsteigtame Jungtiniame komitete, yra priimti numatomą aktą per pirmąjį Jungtinio komiteto posėdį.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  2
               .

               4.1.2.Taikymas aptariamuoju atveju

               Šalių Jungtinis komitetas yra susitarimu, t. y. Europos Sąjungos ir Kinijos Liaudies Respublikos Vyriausybės susitarimu dėl civilinės aviacijos saugos, įsteigtas organas.

               Aktas, kurį turi priimti Šalių Jungtinis komitetas, yra teisinę galią turintis aktas. Remiantis Europos Sąjungos ir Kinijos Liaudies Respublikos Vyriausybės susitarimo dėl civilinės aviacijos saugos 11 straipsnio nuostatomis, numatomas aktas bus privalomas pagal tarptautinę teisę.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su bendra transporto politika, ypač aviacijos politika.

               Todėl siūlomo sprendimo materialinis teisinis pagrindas yra SESV 100 straipsnio 2 dalis.

               4.3.Išvada

               Siūlomo sprendimo teisinis pagrindas turėtų būti SESV 100 straipsnio 2 dalis kartu su SESV 218 straipsnio 9 dalimi.

               2021/0331 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi pagal Europos Sąjungos ir Kinijos Liaudies Respublikos Vyriausybės susitarimą dėl civilinės aviacijos saugos įsteigtame Jungtiniame komitete, dėl Jungtinio komiteto darbo tvarkos taisyklių priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Europos Sąjungos ir Kinijos Liaudies Respublikos Vyriausybės susitarimas dėl civilinės aviacijos saugos
                  3
                (toliau – Susitarimas) Sąjungos vardu buvo patvirtintas 2020 m. birželio 26 d. Tarybos sprendimu (ES) 2020/1075
                  4
                ir įsigaliojo 2020 m. rugsėjo 1 d.
                  5
               ;

               (2)Susitarimo 11 straipsnio 1 dalyje numatyta įsteigti Šalių Jungtinį komitetą veiksmingam Susitarimo veikimui užtikrinti;

               (3)Susitarimo 11 straipsnio 3 dalyje numatyta, kad Jungtinis komitetas parengia ir priima savo darbo tvarkos taisykles;

               (4)darbo tvarkos taisyklių projektas parengtas bendradarbiaujant Komisijai ir Kinijos civilinės aviacijos administracijai;

               (5)tikslinga nustatyti poziciją, kurios Sąjungos vardu turi būti laikomasi Jungtiniame komitete, dėl Jungtinio komiteto darbo tvarkos taisyklių priėmimo, nes darbo tvarkos taisyklės bus privalomos Sąjungai,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi pagal Europos Sąjungos ir Kinijos Liaudies Respublikos Vyriausybės susitarimą dėl civilinės aviacijos saugos įsteigtame Jungtiniame komitete, dėl Jungtinio komiteto darbo tvarkos taisyklių priėmimo yra grindžiama šio sprendimo priedu.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2020 m. birželio 26 d. TARYBOS SPRENDIMAS (ES) 2020/1075 dėl Europos Sąjungos ir Kinijos Liaudies Respublikos Vyriausybės susitarimo dėl civilinės aviacijos saugos sudarymo (3 straipsnio 1 dalis).

                     (2)

                        2014 m. spalio 7 d. Teisingumo Teismo sprendimas C-399/12, Vokietija prieš Tarybą, ECLI:EU:C:2014:2258, 61–64 punktai.

                     (3)

                        OL L 240, 2020 7 24, p. 4–23.

                     (4)

                        OL L 240, 2020 7 24, p. 1–3.

                     (5)

                        OL L 3, 2021 1 7, p. 3–3.

    ---documentbreak---

               EUROPOS KOMISIJA
            Briuselis, 2021 10 20
            COM(2021) 639 final

            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi pagal Europos Sąjungos ir Kinijos Liaudies Respublikos Vyriausybės susitarimą dėl civilinės aviacijos saugos įsteigtame Jungtiniame komitete, dėl Jungtinio komiteto darbo tvarkos taisyklių priėmimo

               PRIEDAS

               Europos Sąjungos ir Kinijos Liaudies Respublikos Vyriausybės susitarimu dėl civilinės aviacijos saugos įsteigto Šalių Jungtinio komiteto

               DARBO TVARKOS TAISYKLĖS

               1 straipsnis

               Terminų apibrėžtys

               Šiose darbo tvarkos taisyklėse vartojamų terminų apibrėžtys:

               1. Šalis – Europos Sąjunga arba Kinijos Liaudies Respublikos Vyriausybė;

               2. Šalys – Europos Sąjunga ir Kinijos Liaudies Respublikos Vyriausybė.

               2 straipsnis

               Pirmininkas ir sudėtis

               1. Jungtiniam komitetui bendrai pirmininkauja Europos Sąjungos atstovas ir Kinijos Liaudies Respublikos Vyriausybės atstovas.

               2. Jungtiniame komitete Europos Sąjungai atstovauja Europos Komisija, padedama Europos Sąjungos aviacijos saugos agentūros, kartu su Europos Sąjungos valstybių narių aviacijos institucijomis.

               3. Kinijos Liaudies Respublikos Vyriausybei Jungtiniame komitete atstovauja Kinijos civilinės aviacijos administracija.

               3 straipsnis

               Posėdžiai

               1. Jungtinis komitetas posėdžiauja reguliariai: jei įmanoma, kartą per metus. Bet kuri Šalis gali paprašyti sušaukti posėdį.

               2. Posėdžiai pagal galimybes bus pakaitomis rengiami Briuselyje ir Pekine. Kaip alternatyva galėtų būti rengiamos diskusijos vaizdo konferencijos būdu. Per vaizdo konferencijas priimti sprendimai ir rekomendacijos turės tokią pačią teisinę galią kaip ir per fizinius posėdžius priimti sprendimai ir rekomendacijos. Šalims susitarus dėl posėdžio datos ir vietos, Europos Sąjungos vardu posėdį sušaukia Europos Komisija, o Kinijos Liaudies Respublikos Vyriausybės vardu – Kinijos civilinės aviacijos administracija.

               3. Jeigu pirmininkai nesusitaria kitaip, Jungtinio komiteto posėdžiai turi būti uždari. Po posėdžių pirmininkų abipusiu sutarimu gali būti paskelbtas pranešimas spaudai.

               4. Posėdžiai ir dokumentai bus rengiami anglų kalba. Vertimo žodžiu ar raštu į kitą kalbą išlaidas padengia tokio vertimo prašanti Šalis.

               4 straipsnis

               Delegacijos

               1. Prieš kiekvieną posėdį Šalys viena kitą informuoja apie numatomą savo atitinkamų delegacijų sudėtį ir paskiria savo pirmininką.

               2. Pirmininkai gali ad hoc pagrindu susitarti pakviesti trečiuosius asmenis dalyvauti Jungtinio komiteto posėdžiuose tam, kad pateiktų informacijos tam tikrais klausimais, arba stebėtojų teisėmis.

               5 straipsnis

               Sekretoriatas

               Jungtinio komiteto sekretorių pareigas kartu eina Europos Komisijos pareigūnas ir Kinijos civilinės aviacijos administracijos pareigūnas.

               6 straipsnis

               Posėdžių darbotvarkė

               1. Pirmininkai abipusiu susitarimu sudaro preliminarią kiekvieno posėdžio darbotvarkę. Šią preliminarią darbotvarkę ir visus susijusius posėdžio dokumentus sekretoriai dalyviams perduoda ne vėliau kaip likus penkiolikai darbo dienų iki posėdžio dienos.

               2. Jungtinis komitetas darbotvarkę tvirtina kiekvieno posėdžio pradžioje. Šalims sutikus, į preliminarią darbotvarkę neįtraukti klausimai gali būti įtraukti į darbotvarkę.

               3. Pirmininkai, atsižvelgdami į Šalies vidaus procedūrų reikalavimus arba į konkretaus klausimo skubumą, gali susitarę pakeisti 1 dalyje nurodytą dokumentų, įskaitant preliminarią darbotvarkę, perdavimo terminą.

               7 straipsnis

               Protokolas

               1. Po kiekvieno posėdžio parengiamas kiekvieno Jungtinio komiteto posėdžio protokolo projektas. Jame nurodomi priimti sprendimai ir rekomendacijos bei padarytos išvados.

               2. Protokolą Jungtinis komitetas patvirtina kitame posėdyje.

               3. Patvirtintą protokolą pasirašo pirmininkai, o kiekviena Šalis pasilieka po vieną originalo egzempliorių arba skenuotą kopiją.

               8 straipsnis

               Rašytinė procedūra

               Prireikus ir pagrįstais atvejais Jungtinio komiteto rekomendacijos ir sprendimai gali būti priimami taikant rašytinę procedūrą. Šiuo tikslu pirmininkai keičiasi priemonių projektais, dėl kurių prašoma Jungtinio komiteto nuomonės, ir tie priemonių projektai vėliau gali būti patvirtinti apsikeičiant korespondencija. Tačiau kiekviena Šalis gali paprašyti, kad Jungtinis komitetas būtų sušauktas klausimui aptarti.

               9 straipsnis

               Svarstymai

               1. Jungtinis komitetas savo sprendimus ir rekomendacijas priima Šalių bendru sutarimu.

               2. Jungtinio komiteto sprendimų ir rekomendacijų antraštėse turi būti įrašyta atitinkamai „Sprendimas“ arba „Rekomendacija“, toliau nurodomas serijos numeris, priėmimo data ir dalykas.

               3. Jungtinio komiteto sprendimus ir rekomendacijas pasirašo pirmininkai.

               4. Jungtinio komiteto priimtus sprendimus Šalys įgyvendina pagal savo vidaus procedūras.

               5. Jungtinio komiteto priimtus sprendimus Šalys gali skelbti savo atitinkamuose oficialiuose leidiniuose. Šalims susitarus, Jungtinio komiteto priimtos rekomendacijos ar kiti aktai gali būti skelbiami viešai. Kiekviena Šalis pasilieka sau po vieną sprendimų ir rekomendacijų originalų egzempliorių arba skenuotą kopiją.

               10 straipsnis

               Darbo grupės

               1. Jungtinis komitetas gali sudaryti ir prižiūrėti technines darbo grupes, kurios jam padėtų atlikti savo užduotis. Darbo grupės įgaliojimai įtraukiami į darbo grupės sudarymo sprendimo priedą. Įgaliojimuose gali būti nurodyta, inter alia, darbo grupės sudėtis.

               2. Darbo grupių nariai yra Šalių atstovai.

               3. Darbo grupės yra pavaldžios Jungtiniam komitetui ir teikia jam ataskaitas po kiekvieno savo posėdžio. Jos nepriima sprendimų, bet gali teikti rekomendacijas Jungtiniam komitetui.

               4. Jungtinis komitetas gali bet kada nuspręsti nutraukti sudarytos darbo grupės veiklą, pakeisti jos įgaliojimus arba sudaryti naujas darbo grupes, kurios padėtų jam atlikti savo užduotis.

               11 straipsnis

               Išlaidos

               1. Šalys turi padengti savo dalyvavimo Jungtinio komiteto ir darbo grupių posėdžiuose išlaidas, kurios, be kita ko, apima personalo, kelionės, pragyvenimo, pašto ir telekomunikacijų išlaidas.

               2. Su praktiniu posėdžių organizavimu susijusias išlaidas padengia posėdžius rengianti Šalis.

               ______________________